അജ്ഞാതന് വീടിന്റെ വാതിലില് മുട്ടുന്നു ജനം ഭീതിയില് മുട്ടം: അജ്ഞാതനായ വ്യക്തി വീടിന്റെ വാതിലില് മുട്ടുന്നത് ജനത്തെ ഭീതിയിലാക്കുന്നു. മുട്ടം ശാന്താല് ജ്യോതി പബ്ലിക് സ്കൂളിന് സമീപത്തെ വീടുകളുടെ വാതിലില് മുട്ടുന്ന അജ്ഞാതന് വീട്ടുകാര് വാതില് തുറന്ന് പുറത്തിറങ്ങുമ്ബോള് ഓടിപ്പോവുകയോ പറമ്ബിലും മറ്റും ഒളിക്കുന്നതായും പ്രദേശവാസികള് പറയുന്നു.രാത്രി 7 8 മണിയോടെയാണ് അഞ്ജാതന് എത്തുന്നത്. കഴിഞ്ഞ ഏതാനും ദിവസങ്ങളായിട്ട് അഞ്ജാതന് ഓരോ വീടുകളിലും എത്തുന്നുണ്ടെന്ന് പ്രദേശവാസികള് പറയുന്നു.വീട്ടുകാരില് ചിലര് ടോര്ച്ച് തെളിച്ച് വടിയും മറ്റുമായി ഇയാളെ പിടിക്കാനായി പോയെങ്കിലും പിടികൂടാന് കഴിഞ്ഞിട്ടില്ല. കറുത്ത് പൊക്കം കുറഞ്ഞ വ്യക്തിയാണ് ഇയാളെന്ന് പറയുന്നു. സന്ധ്യ മയങ്ങിയാല് അജ്ഞാതന് എത്തുമെന്ന ഭീതിയിലായ പ്രദേശവാസികള് കരുതലോടെയാണ് കഴിയുന്നത്.